# Упутство за Алат претраге

## Увод

Програм Алат претраге вам омогућава да тражите датотеке на вашем систему. Да обавите основну претрагу, можете да упишете назив датотеке или делимични назив исте, са или без џокера. Да побољшате вашу претрагу, можете применити додатне опције претраге.

Алат претраге користи ЈУНИКС наредбе „`find`“, „`grep`“, и „`locate`“. По основи, када обавља основну претрагу Алат претраге прво користи наредбу „`locate`“, а затим користи спорију али детаљнију наредбу „`find`“.

Разликовање величине слова претраге зависи од вашег оперативног система. На пример, на Линуксу, наредбе „`find`“, „`grep`“, и „`locate`“ подржавају опцију „`-i`“, тако да ни једна претрага не разликује величину слова.

## Први кораци

Можете да покренете Алат претраге на следеће начине:

Из „Траке изборника“ на панелу

- Изаберите „Пречице Алат претраге...

Из „Главног изборника“ на панелу

- Изаберите „Алат претраге...

Наредбом у терминалу

- Извршите следећу наредбу: `mate-search-tool`

Када покренете Алат претраге, биће приказан следећи прозор.

### Прозор Алата претраге

Приказује главни прозор Алата претраге.

## Употреба

### Обављање основне претраге

Да обавите основну претрагу за датотеком на систему, урадите следеће:

1. Упишите текст претраге у поље „Назив садржи“. Текст претраге може бити пун или делимичан назив датотеке, са или без џокера, као што је приказано у следећој табели:

   Текст за „Назив сдадржи“ | Пример | Резултат
   Пун или делимичан назив датотеке | `neka_datoteka.txt` | Алат претраге тражи све датотеке које садрже текст „`neka_datoteka.txt`“ у називу датотеке.
   Делимичан назив датотеке у комбинацији са џокерима (*, [, ]) | `*.[ch]` | Алат претаге тражи све датотеке које имају проширење „`.c`“ или „`.h`“.

2. У пољу „Тражи у фасцикли“, изаберите фасциклу или уређај у коме желите да Алат претраге започне претрагу.

3. Кликните на дугме „Нађи“ да обавите претрагу.

Алат претраге тражи у фасцикли коју сте навели и у њеним садржаним фасциклама. Алат претраге приказује резултате претраге на списку резултата претраге. Ако Алат претраге не нађе ниједну датотеку која одгобара критеријуму претраге, приказује поруку „Нисам нашао ниједну датотеку“ на списку Резултати претраге.

По основи, Алат претраге ће обавити брзу претрагу користећи наредбу „`locate`“ за којом следи друга детаљнија претрага коришћењем наредбе „`find`“. Наредба „`locate`“ је бржа јер користи базу података информација о датотекама. Ако је та база података старија од једне седмице, Алат претраге може да вас упозори да су резултати претраге престари и да вам да опцију искључивања брзе претраге. Да освежите базу података, покрените наредбу „`updatedb`“ као администратор.

### Додавање опција претраге

Можете додати додатне опције за тражење датотеке на систем. Да додате опције претраге, урадите следеће:

1. Кликните на текст „Изабери још опција“.

2. Кликните на падајући списак „Доступна правила“.

3. Изаберите опцију претраге коју желите да примените.

4. Кликните Додај.

5. Наведите захтевану информацију претраге за опцију претраге, као што је описано у одељку tbl-search-rules.

6. Поновите горње кораке за сваку опцију претраге коју желите да примените.

Да уклоните опцију претраге из тренутне претраге, кликните на дугме „Уклони“ поред опције.

Да искључите опције претраге из тренутне претраге, кликните на текст „Изабери још опција“.

### Опције претраге

Назив опције | Опис
Садржи текст | Тражиће датотеке обичног текста које садрже наведени текст.
Измењене пре мање од | Тражиће датотеке које су измењене у времену мањем од периода наведеног у данима.
Измењено пре више од | Тражиће датотеке које су измењене у времену већем од периода наведеног у данима.
Најмање величине | Тражиће датотеке које су једнаке или веће од величине наведене у килобајтима.
Највеће величине | Тражиће датотеке које су мање или једнаке величини наведеној у килобајтима.
Празна датотека | Тражиће празне датотеке.
У власништву корисника | Тажиће датотеке које су у власништву наведеног корисника. Упишите име корисника у достављеном пољу за текст.
У власништву групе | Тажиће датотеке које су у власништву наведене групе. Упишите назив групе у достављеном пољу за текст.
Власник је непознат | Тражиће датотеке које су у власништву корисника или групе који су непознати на систему.
Назив не садржи | Тражиће називе датотека који не садрже ниску коју упишете. Упишите пун или делимичан назив датотеке са џокерима у достављеном пољу. Користите * да назначите низ знакова. Користите ? да назначите један знак. Претрага разликује величину слова.
Назив одговара регуларном изразу | Тражиће датотеке које садрже наведени регуларни израз у путањама њихових фасцикли или називу датотеке. Упишите регуларни израз у достављеном пољу за текст.
Прикажи скривене и резервне датотеке | Укључиће скривене и датотеке резерви у претрагу.
Прати симболичке везе | Пратиће симболичке везе када тражи датотеке.
Искључи остале системе датотека | Тражиће у фасциклама које су на истом систему датотека као полазна фасцикла.

### Заустављање претраге

Кликните на дугме „Заустави“ да зауставите претрагу пре него што Алат претраге обави претрагу.

### Отварање приказане датотеке

Да отворите приказану датотеку са списка „Резултати претраге“, урадите једно од следећег:

- Десни клик на датотеку, затим изаберите „Отвори“.

- Два пута кликните на датотеку.

Да отворите фасциклу која садржи датотеку приказану на списку „Резултати претраге“, десни клик на датотеку, затим изаберите „Отвори садржајну фасциклу“.

### Брисање приказане датотеке

Да обришете датотеку приказану на списку „Резултати претраге“, десни клик на датотеку, затим изаберите „Премести у смеће“.

### Чување резултата претраге

Да сачувате резултате последње претраге коју је обавио Алат претраге, десни клик на списак „Резултати претраге“, затим изаберите „Сачувај резултате као“. Упишите назив датотеке у којој желите да сачувате резултате, затим кликните „Сачувај“.

## Поставке

Алат претраге обезбеђује кључеве г-подешавања за измену неких од његових подешавања. Вредности г-подешавања се могу изменити покретањем „Уређивача подешавања“ на следеће начине:

Изборник „Програми“

- Изаберите „Системске алатке Уређивач д-подешавања“.

Наредба

- Извршите следећу наредбу: `dconf-editor`

### Искључује брзу претрагу

Назив кључа: org.mate.search-tool.disable-quick-search

Основна вредност: неизабрано

Алат претраге убрзава тражење назива датотеке коришћењем наредбе „`locate`“. Наредба „`locate`“ обезбеђује безбедан начин за индексирање и брзо тражење назива датотека. Како се „`locate`“ ослања на индекс датотека, „Резултати претраге“ можда неће увек бити најсвежији.

### Искључује други преглед брзе претраге

Назив кључа: org.mate.search-tool.disable-quick-search-second-scan

Основна вредност: неизабрано

Након обављене брзе претраге, Алат претраге обавиће детаљнију претрагу користећи наредбу „`find`“. Сврха овог другог прегледања јесте налажење датотека које нису индексиране. Датотеке које задовољавају услов претраге се додају на списак „Резултата претраге“ и тако се уједно и освежава списак.

### Искључене путање из брзе претраге

Назив кључа: org.mate.search-tool.quick-search-excluded-paths

Основне вредности: [/mnt/*,/media/*,/dev/*,/tmp/*,/proc/*,/var/*]

Алат претраге неће обавити брзу претрагу за путање дефинисане овим кључем. Тражења назива датотека у дефинисаним путањама користитће наредбу „`find`“. Џокери * и ? су подржани.

### Искључене путање из другог прегледа брзе претраге

Назив кључа: org.mate.search-tool.quick-search-second-scan-excluded-paths

Основна вредност: [/]

Алат претраге неће обавити други преглед након брзе претраге за путање дефинисане овим кључем. Након брзих претрага у дефинисаним путањама неће следити детаљнија претрага помоћу наредбе „`find`“. Џокери * и ? су подржани.

### Приказује додатне могућности

Назив кључа: org.mate.search-tool.show-additional-options

Основна вредност: неизабрано

Овај кључ одређује да ли је одељак „Изабери још опција“ раширен приликом покретања Алата претраге.